**ΕΡΕΥΝΩ ΚΑΙΝΟΤΟΜΩ**

**Διευκρινήσεις | Ερωτοαπαντήσεις**

Δίνονται απαντήσεις στις ερωτήσεις που έχουν τεθεί από τους ενδιαφερόμενους από την αρχή της διαδικασίας υποβολής έως και **09/07/2024**.

1. Στο συμφωνητικό ο όρος που έχει προστεθεί για τη διασφάλιση του ΕΛΚΕ είναι ο 8Α μόνον;

**Απάντηση:** Όχι. Έχει προστεθεί και το άρθρο 1Α . Και τα δύο άρθρα έχουν προστεθεί για να προφυλάξουν όλο το εταιρικό σχήμα. Είναι σύμφωνα με την υπόδειξη της Γραμματείας Συνόδου Ε.Λ.Κ.Ε. Πανεπιστημίων. Η υπόδειξη δεν είναι υποχρεωτική (*«Προφανώς η υιοθέτηση των ακολούθων δεν είναι υποχρεωτική και οι προτάσεις έχουν καταγραφεί προς διευκόλυνση όλων των ιδρυμάτων και με πρόθεση τήρησης ενιαίου πλαισίου διαχείρισης.»,* αναφέρει στην ενημέρωση).

Οπότε, το συμφωνητικό αυτό είναι υπόδειγμα και μπορείτε να το προσαρμόσετε ανάλογα με τις ανάγκες και τις απαιτήσεις όλων των εταίρων.

Όταν θα καταλήξετε στην τελική μορφή του συμφωνητικού (1η φάση) θα μας το αποστείλετε για να το ελέγξει ο νομικός μας σύμβουλος (2η φάση) και εφόσον είναι όλα καλά θα προχωρήσετε σε υπογραφή (3η φάση) και υποβολή στο ΟΠΣΚΕ (4η φάση).

1. Για τις υποβολές θα χρειαστούν κάποια δικαιολογητικά για τον ΕΛΚΕ ΠΑΠΕΛ. Πότε θα μας τα στείλετε;

**Απάντηση:** Όλα τα δικαιολογητικά θα σας δοθούν εγκαίρως εφόσον ακολουθηθούν οι οδηγίες που έχουν αναρτηθεί στο site προς όλους τους ενδιαφερόμενους  (<https://elke.uop.gr/?p=9105>).

Να σημειωθεί ότι έχει αποσταλεί στην Διαχειριστική (ΕΥΔΕ Έρευνας & Καινοτομίας) επιστολή από τον κ.Αβραμίδη για αποστολή των δικαιολογητικών κεντρικά και άπαξ από τους Φορείς, προς επίσπευση των διαδικασιών.

Τα δικαιολογητικά είναι έτοιμα όλα εκτός της ΥΔ (που ούτως ή άλλως θα έβγαινε τελευταία) και απλά περιμένουμε την εξέλιξη του αιτήματος. Σε κάθε περίπτωση θα σας σταλούν εγκαίρως.

1. Χρειάζεται έγκριση της πρότασης από την ΕΕ;

**Απάντηση:** Δεν απαιτείται έγκριση της πρότασης από την Επιτροπή Ερευνών.

1. Το όριο 4.000€ των ερευνητών αφορά στους εξωτερικούς συνεργάτες, όχι στο τακτικό προσωπικό του πανεπιστημίου (ΔΕΠ, ΕΔΙΠ τα οποια δεν έχουν άνω όριο σύμφωνα με τον τελευταίο νόμο). Σωστά;

**Απάντηση:** Όχι. Στο πλαίσιο του συγκεκριμένου προγράμματος το μέγιστο επιχορηγούμενο (πιστοποιούμενο) μικτό κόστος ανά ερευνητή (για όλους τους ερευνητές ανά ΑΦΜ) αθροιστικά για όλες τις προτάσεις στις οποίες συμμετέχει, ανέρχεται στο ποσό των 4.000€ ανά μήνα. Το αντίστοιχο όριο για το τεχνικό προσωπικό ανέρχεται στο ποσό των 2.000€ ανά μήνα και ανά τεχνικό (ΑΦΜ).

1. Μπορεί κάποιος να δηλώσει την ίδια ομάδα σε 2 προτάσεις full time ή θα πρέπει αναγκαστικά να προβλέψει εκ των προτέρων κατανομή π.χ. 50-50, γιατί αν περάσουν και οι 2 προτάσεις θα βρεθεί σε αδιέξοδο αφού δεν θα μπορεί να προσθαφαιρέσει μέλη στην ομάδα του έργου?

**Απάντηση:** Μπορείτε να δηλώσετε ίδια ομάδα όμως αν εγκριθούν και οι 2 προτάσεις θα πρέπει να γίνει επιμερισμός απασχόλησης ανά πρόταση. Αυτά θα ρυθμιστούν μετά την αξιολόγηση. Προτείνεται να αφήσετε δυνατότητα νέων θέσεων κατά το σχεδιασμό της πρότασης. Για παράδειγμα: κατά την υποβολή στην ομάδα μου έχω την κα Μακρή με 50% και μια νέα θέση 50%. Στην περίπτωση που θα εγκριθούν και οι 2 προτάσεις στις οποίες συμμετέχει η κα Μακρή, αναγκαστικά θα γίνει επιμερισμός και η ίδια θα απασχολείται σε κάθε πρόταση με 50%. Στην περίπτωση που εγκριθεί μόνο η μια πρόταση η κα Μακρή θα καλύψει το 100% και δεν θα προβείτε στην πρόσκληση νέας θέσης.

1. Το Πανεπιστήμιο ΠΑΠΕΛ είναι μεν ο γενικός Δικαιούχος αλλα ειδικοτερα το έργο θα το αναλάβει καποιο συγκεκριμένο τμήμα/εργαστήριο του ΠΑΠΕΛ. Αυτό δεν θα πρέπει να φαίνεται στα στοιχεία του Δικαιούχου περαν του ΠΑΠΕΛ ?

**Απάντηση:** Ο γενικός δικαιούχος είναι ο ΕΛΚΕ του ΠΑΠΕΛ, ο οποίος λειτουργεί εις όνομα του Πανεπιστημίου για το Πανεπιστήμιο συνεπώς και όλων των τμημάτων του. Στον πίνακα Α1.4 και συγκεκριμένα στο «Συνοπτική Παρουσίαση Δικαιούχου Φορέα» μπορείτε να προσθέσετε και την παρουσίαση του τμήματος/ εργαστηρίου δίνοντας μεγαλύτερη έμφαση στα επιτεύγματά του.

Για τον ίδιο λόγο σ’όλες τις προτάσεις συμμετέχουμε με έναν ΑΦΜ, τον ΑΦΜ του ΕΛΚΕ (και όχι του Πανεπιστημίου).

1. Στο δικαιολογητικό 3 (*Σε περίπτωση που το έργο εκτελείται σε παράρτημα του Ερευνητικού Οργανισμού και όχι στην έδρα απαιτείται το ΦΕΚ ίδρυσης παραρτήματος*) η ΣΧΟΛΗ ΜΗΧΑΝΙΚΩΝ ΣΤΗΝ ΠΑΤΡΑ, το τμήμα ΗΜΜΥ και το εργαστηριο μας θεωρείται ΠΑΡΑΡΤΗΜΑ ή ΈΔΡΑ ?

**Απάντηση:** Για όλα τα τμήματα που είναι εκτός έδρας (εκτός Τρίπολης) θα προσκομισθεί το ΦΕΚ 4610.

1. Ποια χρονοχρέωση να επιλέξουμε για συνάδελφο που αλλάζει βαθμίδα από ΕΔΙΠ σε Επίκουρος Καθηγητής.

**Απάντηση:** Όσον αφορά τη χρονοχρέωση του συναδέλφου σας που είναι σε βαθμίδα ΕΔΙΠ και αλλάζει σε Επίκουρος, κατά την υποβολή της πρότασης θα υπολογίσετε τη χρονοχρέωση της υφιστάμενης βαθμίδας. Όταν εγκριθεί η πρότασή σας και αν τυχόν έχει αλλάξει η βαθμίδα του συναδέλφου σας, θα αξιοποιήσουμε όλα τα διαχειριστικά εργαλεία (πχ αίτηση τροποποίησης) που μας δίνεται εντός του προγράμματος "ΕΡΕΥΝΩ ΚΑΙΝΟΤΟΜΩ" για να κάνουμε επιθυμητές αλλαγές.

1. Ποιο είναι το ποσό που παρακρατά ο ΕΛΚΕ του ΠΑΠΕΛ σε ένα τέτοιο έργο;

**Απάντηση:** Στο πλαίσιο του συγκεκριμένου έργου δεν προβλέπεται η παρακράτηση υπέρ του ΕΛΚΕ.

1. Υπάρχει ένα μικρό κομμάτι μιας πρότασης που καλείται να υλοποιήσει το πανεπιστήμιο για το οποίο όμως υπάρχει expertise από μια εταιρία ώστε να αναλάβει ένα συγκεκριμένο παραδοτέο. Μιας και δεν έχει κάποιο νόημα να μπει στο συνολικό σχήμα του έργου για ένα μόνο παραδοτέο θα ήθελα να σας ρωτήσω αν μπορούμε να κάνουμε απευθείας ανάθεση (υπεργολαβία) και ποιο είναι το μέγιστο ύψος αυτής.

**Απάντηση:** Η συγκεκριμένη δαπάνη εντάσσεται στο

β) Για την κάλυψη των υπόλοιπων δαπανών του έργου χρησιμοποιείται ενιαίος συντελεστής 40% επί των επιλέξιμων άμεσων δαπανών προσωπικού ΠΡΟΣΟΧΗ: μόνο δαπάνες του άρθρου 25 παρ. του Καν. (ΕΕ) αριθ. 651/2014 δηλ:

• δαπάνες απόσβεσης οργάνων και εξοπλισμού στον βαθμό και για όσο χρόνο χρησιμοποιούνται για το έργο

• δαπάνες απόσβεσης για κτίρια και γήπεδα στον βαθμό και για όσο χρόνο χρησιμοποιούνται για το έργο

• δαπάνες για έρευνα επί συμβάσει, γνώσεις και διπλώματα ευρεσιτεχνίας που αγοράστηκαν ή ελήφθησαν με άδεια εκμετάλλευσης από εξωτερικές πηγές με τήρηση της αρχής των ίσων αποστάσεων

• πρόσθετα γενικά έξοδα και λοιπές λειτουργικές δαπάνες που είναι άμεσο αποτέλεσμα του έργου

Δεν υπάρχει περιορισμός στο ύψος της δαπάνης και δεν χρειάζεται να την αιτιολογήσετε. Για υπολογισμό του ύψους να έχετε κατά νου:

* σε προϋπολογισμό από 3.100,01 - 12.400 απευθείας ανάθεση χωρίς σύμβασης
* σε προϋπολογισμό από 12.400,01 - 37.200 απευθείας ανάθεση ΜΕ σύμβαση
* σε προϋπολογισμό από 37.200,01 και πάνω πάει διαγωνισμός
* στα ποσά έχει προστεθεί ο ΦΠΑ
1. Ο τόπος υλοποίησης του έργου είναι η Καλαμάτα. Η έδρα του Ερευνητικού Οργανισμού είναι στην Καλαμάτα αλλά η έδρα της ΜΜΕ είναι στην Κομοτηνή. Είναι δυνατή τέτοια σύμπραξη;

**Απάντηση:** ΝΑΙ. Είναι δυνατή η σύμπραξη. Ο κάθε εταίρος (είτε ερευνητικός είτε επιχείρηση) επιλέγει στο ΟΠΣΚΕ έναν τόπο εκτέλεσης του έργου. Ο τόπος εκτέλεσης του έργου δεν χρειάζεται να είναι κοινός για όλους τους εταίρους.

1. Ο τόπος υλοποίησης του έργου είναι η Καλαμάτα. Η έδρα του Ερευνητικού Οργανισμού είναι στην Καλαμάτα αλλά η έδρα της ΜΜΕ είναι στην Κομοτηνή. Είναι δυνατή τέτοια σύμπραξη;

**Απάντηση:** ΝΑΙ. Είναι δυνατή η σύμπραξη. Ο κάθε εταίρος (είτε ερευνητικός είτε επιχείρηση) επιλέγει στο ΟΠΣΚΕ έναν τόπο εκτέλεσης του έργου. Ο τόπος εκτέλεσης του έργου δεν χρειάζεται να είναι κοινός για όλους τους εταίρους.

1. Είναι δυνατή συμμετοχή φυσικού προσώπου με μηδενική σύμβαση (ερευνητής από το εξωτερικό, ομότιμοι ή συνταξιούχοι Καθηγητές ΑΕΙ), προκειμένου να καλυφθούν έξοδα μετακίνησης σε περίπτωση που καταστεί αναγκαίο;

**Απάντηση:** ΟΧΙ. Δεν είναι δυνατή. Δεν μπορεί να είναι μηδέν. Το κάθε φυσικό πρόσωπο πρέπει να συνδυάζεται και οικονομικά και με παραδοτέα στο έργο. Προτείνεται να μείνει ανοιχτό το πεδίο «νέα πρόσληψη» και όταν εγκριθεί το έργο (γιατί μπορεί να προκύψουν κάποιες αλλαγές στην πορεία) να γίνουν οι προσκλήσεις και να μπουν οι συγκεκριμένοι ερευνητές. Αλλά και τότε η σύμβασή τους πρέπει να έχει ένα ποσό (πχ 500€).

1. Δεδομένου ότι "Το μέγιστο επιχορηγούμενο μικτό κόστος ανά ερευνητή (ΑΦΜ) ανέρχεται στο ποσό των 4.000€ ανά μήνα στο σύνολο της Δράσης..." (αντίστοιχα 2.000€ για το τεχνικό προσωπικό), στην περίπτωση που ένας ερευνητής/τεχνικό προσωπικό συμμετέχει σε περισσότερες προτάσεις, μπορεί να τροποποιηθεί το ποσό των συμβάσεων τους σε σχέση με την υποβολή, ανάλογα με το πόσες προτάσεις θα έχουν εγκριθεί;

**Απάντηση:** Αυτό ισχύει μόνο για τακτικό προσωπικό (που μπαίνει από την αρχή στην ομάδα έργου. Για το προσωπικό που δεν είναι τακτικό πρέπει να βγουν οι προσκλήσεις) και επειδή δεν γίνεται να ρυθμιστεί από την αρχή, θα ρυθμιστεί μετά την έγκριση των προτάσεων. Αν πχ εγκριθούν 3 προτάσεις στις οποίες συμμετέχει ένα συγκεκριμένο μέλος ΔΕΠ, θα πρέπει ο ίδιος να επιμερίσει την απασχόλησή του διά 3 (ή ανάλογα σε κάθε πρόταση). Αυτό θα το δούμε όταν τελειώσει η αξιολόγηση.

1. Στο Παράρτημα VII «Συμφωνητικό Συνεργασίας» δεν αναφέρεται το άρθρο 16. Είναι τυπογραφικό λάθος; Να προβούμε στην αντίστοιχη διόρθωση εμείς;

**Απάντηση:** Είναι τυπογραφικό λάθος. Σε κάθε περίπτωση είναι ένα υπόδειγμα. Μπορείτε να το προσαρμόσετε όπως σας βολεύει.

1. Η Παρέμβαση ΙΙΙ αναφέρεται σε αξιοποίηση ερευνητικών αποτελεσμάτων από επιχειρήσεις. Πως τεκμηριώνεται ότι τα αποτελέσματα έχουν ήδη προκύψει; Πρέπει να είναι παραδοτέα άλλου έργου ή αρκεί δήλωση της εταιρείας; Μπορεί η εταιρία να πάρει αποτελέσματα από έναν Ερευνητικό Οργανισμό και να κάνει πιλοτική εφαρμογή;

**Απάντηση:** Όχι. Τα αποτελέσματα πρέπει να είναι της εταιρίας. ΜΟΝΟ στην περίπτωση που η συγκεκριμένη εταιρία συμμετείχε στο παρελθόν σε έργο (μαζί με το Ερευνητικό Οργανισμό) από το οποίο έχουν προκύψει τα συγκεκριμένα αποτελέσματα.